Ján Cselényi

Ján Cselényi (* 25. marec 1877, Krížovany - † 21. jún 1935, Spišská Kapitula) bol vlastivedný pracovník, pedagóg, historik, profesor Učiteľského ústavu v Spišskej Kapitule v rokoch 1911 – 1935 .

Študoval v Prešove a na univerzite v Budapešti. V rokoch 1911 – 35 bol profesorom dejepisu a slovenčiny v Učiteľskom ústave v Spišskej Kapitule. Organizoval a viedol spevokol ústavu a Samovzdelávací krúžok Sándora Petöfiho (neskôr Samovzdelávací kruh Jána Hollého). Zaoberal sa dejinami okolia Spišskej Kapituly, čo aj zúročil vo svojej monografii Spišský hrad a okolie Spišského Podhradia (Spišské Podhradie, 1931). Svoje články uverejňoval v regionálnych novinách a turistických časopisoch. V roku 1934 mu pápež Pius XI. udelil vyznamenanie Pro Ecclesia et Pontifice.

Referencie 

Slovenskí historici
Slovenskí pedagógovia
Osobnosti z Krížovian